CELEX: 62020CN0550
Language: da
Date: 2020-10-23 00:00:00
Title: Sag C-550/20: Sag anlagt den 23. oktober 2020 — Republikken Cypern mod Europa-Parlamentet og Rådet for Den Europæiske Union

18.1.2021   
            
            
               DA
            
            
               Den Europæiske Unions Tidende
            
            
               C 19/34
            
         
      Sag anlagt den 23. oktober 2020 — Republikken Cypern mod Europa-Parlamentet og Rådet for Den Europæiske Union
      (Sag C-550/20)
      (2021/C 19/37)
      Processprog: græsk
      
         Parter
      
      
         Sagsøger: Republikken Cypern (ved Eirini Neofytou)
      
         Sagsøgte: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Europa-Parlamentets og Rådets direktiv (EU) 2020/1057 (1) af 15. juli 2020 om fastsættelse af særlige regler med hensyn til direktiv 96/71/EF og direktiv 2014/67/EU om udstationering af førere i vejtransportsektoren og om ændring af direktiv 2006/22/EF, for så vidt angår håndhævelseskravene, og af forordning (EU) nr. 1024/2012 annulleres.
               
            
                  —
               
               
                  Europa-Parlamentet og Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender:
      
         Første anbringende: Sagsøgeren har gjort gældende, at de sagsøgte har tilsidesat det proportionalitetsprincip, som er fastsat i artikel 5, stk. 4, TEU og i artikel 1 i protokol (nr. 2) om anvendelse af nærhedsprincippet og proportionalitetsprincippet, der er knyttet som bilag til EU-traktaten og EUF-traktaten.
      
         Andet anbringende: Sagsøgeren har gjort gældende, at de sagsøgte har tilsidesat ligebehandlingsprincippet og princippet om forbud mod forskelsbehandling som fastsat i artikel 18 TEUF og i artikel 20 og 21 Den Europæiske Unions charter om grundlægende rettigheder, princippet om medlemsstaternes lighed over for traktaterne som fastsat i artikel 4, stk. 2, TEU, og, for så vidt som Domstolen måtte finde det nødvendigt, artikel 95, stk. 1, TEUF.
      
         Tredje anbringende: Sagsøgeren har gjort gældende, at de sagsøgte har tilsidesat artikel 91, stk. 1, TEUF.
      
         Fjerde anbringende: Sagsøgeren har gjort gældende, at de sagsøgte har tilsidesat artikel 91, stk. 2, TEUF, artikel 90 TEUF, sammenholdt med artikel 3, stk. 3, TEU, og artikel 94 TEUF.
      
         Femte anbringende: Sagsøgeren har gjort gældende, at de sagsøgte har tilsidesat artikel 34 TEUF og 35 TEUF — hvilken tilsidesættelse ikke er berettiget i henhold til artikel 36 TEUF — og artikel 58, stk. 1, TEUF, sammenholdt med artikel 91 TEUF, eller, subsidiært, artikel 56 TEUF.
      
         (1)  EUT 2020, L 249, s. 49.